
Poslednjih dana mnogi su odlučili 
da na kratko zaborave afere i skan- 


dale, bedu i nesreću, poplave i sve 
ostalo, i na nekoliko dana se opu- 
ste uz fudbalsko svetsko prvenstvo 
u Brazilu. Dok vi kod kuće gledate 
zadihane momke kako po zelenoj 
travi trče za loptom, navijate ili ne 
navijate za ovu ili onu zemlju, pijete 
ili ne pijete pivo, ono što se u Brazilu 
sasvim sigurno dešava, svakog dana, 
svakog sata, jeste brutalna represija 
neverovatnih razmera. 

Policija, specijalna policija, vojna 
policija... svakodnevno prebijaju, 
zlostavljaju, hapse, pretresaju, mal- 
tretiraju veliki broj ljudi u mno- 


gim gradovima Brazila, zato što 
je radnička klasa izašla na ulice 
Rija i drugih gradova, da besna 
i siromašna podigne svoj glas i 
otvoreno se suprotstavi činjenici 
da se novac nemilice troši na ovaj 
sportski spektakl dok njihova de- 
ca odrastaju u bedi, bolestima, bez 
prava na školovanje. Dok svi osta- 
li na svetu tokom dana svetskog 
prventstva vole fudbal malo više 
nego inače, Brazilci poznati po svo- 
joj ljubavi prema fubalu ga sada 
mrze. Pokažite klasnu solidarnost. 
Prebacite kanal. Ugasite televizor. 


Kruševac: Odluke suda ne 
važeza državu 

Više od 400 bivših radnika gra- 
đevinskog preduzeća ,,Jastrebac“ 
još uvek čekaju novac koji je dr- 
žava trebalo da im isplati do kraja 
aprila na osnovu odluke Evropskog 
suda za ljudska prava u Strazburu. 
Bivši radnici su tada prihvatili 
predlog vlade da budu isplaćeni u 
tri rate, do kraja aprila. Međutim, 
u kontaktu sa predstavnicima dr- 
žave rok je prvobitno prolongiran 
do sredine maja, da bi nedavno 
dobili informaciju da će morati 
da sačekaju rebalans budžeta. Oko 
700 radnika tog preduzeća, koje 
je već 12 godina u stečaju, krajem 
2011. godine tužilo je državu su- 
du u Strazburu zbog neisplaćenih 
zarada, a sud je odluku u njiho- 
vu korist doneo krajem prošle go- 
dine. 


Vranje: Gazde. privatno 
obezbeđenje i policija 
udruženi protivradnika 

Štrajkačima kompanije ,,Jumko“ od 
srede ujutru nije dozvoljen ulaz u fa- 
brički krug, a kod kapije je došlo do su- 
koba između radnika i obezbeđenja. 
Nakon što je grupa štrajkača uspela da 
uđe u fabrički krug a obezbeđenje po- 
kušalo da ih izbaci, radnici sa spoljne 
srane kapije oštro su reagovali. ZasuH 
su obezbeđenje grumenjem zemlje i 
došlo je do uzajamnog polivanja, ka- 
ko radnici kažu, sirćetom. Štrajkači su 
kivni na obezbeđenje zbog njihovog 
bahatog ponašanja, a predstavnici sin- 
dikata su u prostorijama MUP-a na- 
kon ovog događaja davali iskaze povo- 
dom incidenata tokom poslednjih 
dana. Podsećamo, štrajk u ,,Jumku“ 
traje od januara i radnici traže isplatu 
šest zaostalih plata, kao i uplatu pore- 
za i doprinosa. 


Srbija: „EPS Snabdevanje“ 
nezakonito prikuplja podatke 
gradana 

Poslednjih dana na adrese velikog 
broja građana, uz majske račune za 
struju, od preduzeća ,,EPS Snabde- 
vanje“ stigao je i poziv o obaveznom 
dostavljanju jedinstvenog matičnog 
broja građana, uz napomenu da će 
u slučaju neodazivanja EPS biti pri- 
nuđen da sudskim putem traži na- 
knadu štete. Taj neobičan zahtev iza- 
zvao je dodatne gužve na njihovim 
šalterima ali i u kancelariji povereni- 
ka za informacije od javnog značaja 
i zaštitu podataka o ličnosti, koja je 
utvrdila da je reč o obradi podataka 
koja nema zakonskog osnova i upu- 
tila upozorenje EPS Snabdevanju i 
naložila mu da u roku od osam dana 
obavesti javnim saopštenjem svoje 
korisnike o preduzetim merama na 
otklanjanju ove nepravilnosti. 


“SLOBODA JE CUJ, APSTRAKCIJA KOJA VRIJEDI SAMO DOK SE AKCIJA UPRAVLJA SPRAM NJE.” Miroslav Krleža 









ZAGREBIDUBUE 


„Situacija se okreće 

u našu koristr 


razgovorsa radnikom 
„Termoelektra" 


Kakojepočeo vašproblem u Urugvaju? 

Čim smo sleteli u Urugvaj, nastao je pro- 
blem. Morali smo sami da se snalazimo 
i da dođemo do gradilišta, a na samom 
gradilištu nam nije obezbeđen norma- 
lan smeštaj. Davani su nam neadekvatni 
poslovi i uopšte odnos uprave prema 
nama nije bio dostojan čoveka. Onda su 
krenule da nam kasne plate, a pasoši su 
nam oduzeti pod izgovorom da nam se 
spremaju radne vize. 

Za kakve metode borbe ste se odlučili u 
takvoj situaciji? 

Prvo što smo uradili je bila obustava rada, 
ali time nismo uspeli da izvršimo dovoljan 
pritisak. Otežavajuća okolnost bilo j e i to što 
je birokratski sindikat na našem radnom 

Daliste 
znali o 

...da indijski milijarder ima, 
u proseku, 27 telohranitelja i 
6 blindiranih automobila, što 
je znatno više od onog čime 
raspolažu šefovi meksičke 
narko-maft'je? 

Ч ___ / 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 

Direktnu akciju možete nabaviti na slededm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

mestu radio protiv našeg interesa, čak i 
nakon što smo se učlanili u isti (naravno 
uzeli su nam 1% od plata). Posle toga smo 
imali par protesta ispred predstavništva 
firme u Montevideu i štrajk glađu ispred 
predsedničke palate. Svaki od protesta ih 
je ozbiljno pogađao, ali mediji u Urugvaju 
su apsolutno pod kontrolom kapitala, ta- 
ko da su o našoj situaciji za godinu dana 
pisale samo jedne lokalne novine. 

Da li ste imalipodršku? 

Prvo smo stupili u kontakt sa ljudima iz 
Anarhosindikalističke inicijative koji su 
organizovali akcije solidarnosti i time 
skrenuli pažnju javnosti u Srbiji na naš 
problem. Zatim su nas povezali sa anarho- 
sindikalistima u Urugvaju. Nismo ima- 
li podršku od države Srbije, ali nam je 
konzulka iz Argentine pomogla oko prav- 
nih problema, a nismo imali apsulutno 
nikakvu pomoć od partija, humanitar- 
nih organizacija ni velikih sindikata, ali 
nam je pomoć od anarhosindikalista i 
drugih samoorganizovanih ljudi zaista 



mnogo značila. Ipak smo bili u stranoj 
zemlji, hiljade kilometara daleko od ku- 
će, bez smeštaja, hrane, čak nismo znali ni 
jezik. Bez njihove pomoći morali bismo 
sigurno da se oprostimo od plata. 

Kakva vas je situacija dočekala kad ste se 
vratili u Srbiju? 

Kada smo se vratili u Srbiju, dočekalo nas 
je rasulo u Termoelektru, stečaj, otkazi. Kao 
da naš i slični slučajevi nisu bili dovoljni da 
nekom skrene pažnju da stvari ozbiljno 
nisu u redu. Ali opet niko nije reagovao, ni 
država, ni sindikat u Termoelektru. Neki 
radnici su se organizovali sami. Kada su 
već krenuli da plene imovinu firme, uspe- 
li su da spasu nešto. Nadamo se da to neće 
biti prekasno, situacija je veoma teška. 

Koje ste rezultate ostvarili za sada? Da li 
planirate da nastavite da se borite? 

Uspeli smo da uzmemo pasoše bez da im 
oprostimo sva dugovanja, i izborili smo 
se za oko hiljadu dolara, što je minimal- 
no u odnosu na ono koliko nam duguju. 
Ali situacija u Urugvaju je dosta teška. 
Država i velike kompanije sarađuju vrlo 
tesno. Nama nije zakazano ni prvo roči- 
šte protiv Monte del plate više od godinu 
dana i time su probijeni apsulutno svi 
zakonski i zdravorazumski rokovi. A da 
svi oni rade u istom timu, pored apsolu- 
tne medijske blokade, pokazuje i to da 
su vec održana dva ročišta u kontratužbi 
protiv nas! Ali situacija se malo okreće u 
našu korist. Videli smo da mi obični lju- 
di možemo da se borimo sa njima kada 
se povežemo međusobno. Čak i ako oni 
imaju i političare, medije, birokratske 
sindikate i sudove u svom džepu, oni nisu 
nedodirljivi. Ovo što mi radimo ih boli. 
Trenutno radnici iz Montes del plate sa 
kojima smo se povezali imaju uspeha na 
sudu, a mi još uvek čekamo i planiramo 
da se vratimo i uzmemo ono što nam 
duguju. 












AKTUILNO 


Uragvaj na sudu zbog slučaja „Kresta'! 



Sindikalna konfederacija Anarhosin- 
dikalistička inicijativa (ASI) je još u 
oktobru prošle godine organizovala 
prve akcije solidarnosti sa radnicima 
iz Srbije koji su tada bili zarobljeni u 
Urugvaju, i na taj način je upoznala 
domaču javnost sa situacijom u kojoj 
su se našli naši radnici u toj zemlji. Pu- 
tem Međunarodnog udruženja radni- 
ka i radnica (MUR) - internacionale 
revolucionarnih sindikata kojoj ASI 
pripada - organizovane su akcije soli- 
darnosti sa zarobljenim radnicima, 
uključujuči i veliki broj demonstracija 
i akcija organizovanih od strane anar- 
hosindikalista i aktivista u samom 
Urugvaju. Direktna akcija je više puta 
pisala o tom slučaju i o peripetijama 
kroz koje prolaze radnici koji su krenu- 
li u svet trbuhom za kruhom. Najnovi- 
ja dešavanja pokazuju da smo, uprkos 
onome u šta nas ubeđuje vladajuča kla- 
sa, u stanju da utičemo na svoju sudbi- 
nu i da imamo mogučnosti da pritis- 
nemo sistem na taj način da on bude 
primoran na povlačenje. 

Podsetimo se još jednom: radnike 
„Termoelektra” je prevarila uprava nji- 
hove firme tako što ih je dala u najam 
povratniku iz Austrije, privatizacionom 
pljačkašu i kandidatu sada raspalog 
URS-a za gradonačelnika Kladova, 
Aleksandru Majkanoviču. Ovaj je 
organizovao njihov odlazak na rad u 
Urugvaj, gde su radnici, odmah nakon 
dolaska, shvatili da je Majkanovičeva 
firma u blokadi i da će zapravo raditi 
za firmu Majkanovićeve žene. Ta firma 
dala ih je dalje u najam firmi „Kresta”, 
a ova „Montes del Plati” - svojoj filija- 
li u Urugvaju. „Kresta” je odbijala da 
radnicima isplati plate i vrati avion- 
ske karte za povratak u Beograd dok 
ovi ne potpišu nove ugovore kojima se 


dokumenata, u maltretiranju koje je, 
pored radnika „Termoelektra”, na svo- 
joj koži osetilo i preko 300 razlika iz dru- 
gih krajeva sveta sveta, koji su ostavljeni 
bez plata i plaćenih troškova. 



odriču celokupnog novca koji su zaradili 
u Urugvaju. Pritisku na radnike se pridru- 
žio i Urugvajski pravni sistem, koji je po- 
kušao da ih represira zbog neadekvatnih 
viza (nabavljenih od strane „Kreste”), 
isto kao i njihova matična kompanija 
„Termoelektro”, koja im je prvo pretila, 
a zatim i otpustila sve radnike, kako one 
na radu u inostranstvu, tako i one koji su 
ostali u zemlji. Detaljnije o toj situaciji se 
možete informisati u intervju sa radni- 
cima „Termoelektra”, koji se nalazi na 
prethodnoj strani. 

Angažovanje sa ciljem podrške ovako 
kriminalno tretiranim radnicima je imalo 
efekta na nekoliko nivoa - pored konkre- 
tnog pritiska na eksploatatorske kompani- 
je, došlo je i do obrta na „međunarodnom”, 
buržoaskom, planu. Naime, najavljena je 
tužba protiv države Urugvaj unutar Or- 
ganizacije američkih država, zbog krše- 
nja dogovorene povelje OAS-a o ljudskim 
pravima usled afere sa firmom Montes 
del Plata. Razlog za podizanje tužbe pred 
OAS-om je trafiking radnika, kriminalna 
zavera i falsifikovanje javnih i privatnih 


Kud svi Turci, tu i mali Muhika 

Urugvaj je često, usled pobede na 
izborima socijaldemokrate, bivšeg 
gerilca, Hoze Muhike, prikazivan kao 
uzor na koji antikapitalisti danas treba 
da se ugledaju, te još jedan primer 
zemlje s „antikapitalističkim” predse- 
dnikom u Latinskoj Americi. No, sve 
smislene i argumentovane teoretske kri- 
tike koje dolaze sa slobodarske strane 
protiv autoritarnih modela društvene 
transformacije, mnogo se bolje ra- 
zumeju kada se detaljno pogledaju 
efekti u praksi tih i takvih režima. Či- 
njenica da se Muhika vozi jeftinim 
automobilom, te da je napravio još 
nekoliko populističkih poteza kojima 
glumi brigu nad sirotinjom, ne čini ga 
različitim od svih drugih predsedni- 
ka kapitalističkih država. Bez obzira 
na njegove (možda?) dobre namere, 
sistem definiše poziciju svih nas u nje- 
mu, bez obzira na našu volju. Dobra 
volja „levičarske” vlade ne sprečava 
brutalnu eksploataciju radnika. To se 
vrlo dobro vidi na primeru radnika iz 
„Termoelektra”, i više stotina drugih 
radnika iz čitavog sveta, koji su preži- 
veli pravi pakao zbog kriminalnih 
uslova rada u Urugvaju. 


PREDSEDNIK DRŽAVE KOJA OBEZBEĐUJE | 
PLJAČKANJE RADNIKA - HOZE MUHIKA 













Vesti Iz medunarodnog radnlčkog pokreta: 

Već nedelju dana u Francuskoj traje štrajk že- 
lezničara, koji je potpuno blokirao saobraćaj i 
mnogobrojne turiste koji ne mogu da putuju na 
svoja odredišta. Štrajk je buknuo zbog najavlje- 
nih reformi železnice. Nekoliko stotina radnika 
je prošlog utorka blokiralo prolaz automobilima 
oko skupštine u Parizu. Na policiju su ispaljivali 
signalne rakete i bacali flaše, a policija je odgovo- 
rila suzavcem i pendrecima. Radnici su zatim 
marširali prugom, a na stanici Monparnas su na 
šinama zapalili vatre. 

Vlada planira da objedini železničke operatere, 
kompaniju SNCF, s firmom železničkih mreža 
RFF, čime će u železničkom sektoru otvoriti put 
konkurentskim firmama. Radnici strahuju da 
će ova reforma dovesti do gubitka radnih mes- 
ta. Francuska se, kao i druge evropske zemlje, u 
narednim godinama priprema za potpunu „И- 
beralizaciju” železnica. 

Poljska: otpuštene bolničke radnice 
nastavljaju borbu za svoja prava 

Krajem aprila, 60 radnica u bolnici u Belhatovu 
je otpušteno, o čemu smo pisali u jednom od 
prethodnih brojeva. Njih je bolnica angažovala 
preko firme koja sebe naziva Zadrugom za invali- 
de - „Naprzod“, koja širom Poljske zloupotreblja- 


va rad osoba sa invaliditetom, pretežno žena. 
Bolnica je u međuvremenu sklopila ugovor sa 
novom podizvođačkom firmom, a radnice su 
navodno ustupljene novoj firmi, ,,Dozorbud“, 
koja je angažovala samo mali deo radnica, i to 
bez ugovora i sa platama nižim od minimalnih. 
Otpuštene radnice su od tada u aktivnom prote- 
stu, a zauzele su i prostorije bolnice. Pošto zvani- 
čni sindikati nisu želeli da im pomognu, one su se 
povezale sa anarhosindikalistima iz sindikata ZSP, 
sekcije Međunarodnog udruženja radnika (MUR). 
Prošle nedelje su izvele direktnu akciju u Lođu, gde 
se nalaze kancelarije gradske uprave, pod čijom je 
nadležnošću bolnica. One su zauzele kancelarije 
mesnog načelnika, čime su od potpredsednika 
opštinske uprave iznudile obećanje da će biti ras- 
pisan novi javni tender za podizvođača radova 
u bolnici u Belhatovu, kao i da će biti raskinut 
ugovor sa firmom ,,Dozorbud“. Glavni zahtev je 
bio da novi podugovarač sa bolnicom preuzme sve 
radnice iz prethodne podugovaračke firme, tj. da 
to bude jedan od uslova javnog tendera. 

Otpuštene radnice posetile su i sedište firme 
,,Dozorbud“, ali tamo nisu zatekle nikog. Ovakvo 
naprasno nestajanje fantomskih podizvođačkih 
firmi je inače uobičajeno u Poljskoj. One fim- 
kcionišu tako što uzmu novac za nekoliko ugovo- 


ra, nakon čega im se potpuno gubi trag. Iza 
ovakvih firmi obično stoji ista ekipa prevaranata, 
koja nakon obavljenog ,,posla“ osniva firmu pod 
novim imenom. 

Indija: radnici metalnim šipkama 
usmrtili direktora 

16. jun. Oko 200 ozlojeđenih radnika presudilo je 
metalnim šipkama generalnom direktoru jedne 
indijske fabrike konoplje. Direktor Mahesvari se 
uporno oglušivao o zahteve radnika da rade 40 sati 
nedeljno, umesto 25 sati za duplo manje zarade, što 
je propisao novouvedenom normom. Direktor je 
insistirao i na zatvaranju mlina za preradu konoplje 
na tri dana sedmično, kako bi „smanjio finansijski 
gubitak”. Dok je trajao sastanak o novom režimu 
posla, radnici su gađali kamenicama upravnu 
zgradu firme. Mahesvari je pogledao kroz prozor 
i dobio dva udarca kamenjem u glavu, nakon čega 
se onesvestio. Gomila radnika je nakon toga upala 
u kancelariju i dotukla rukovodioca metalnim 
šipkama. 

Zapadni Bengal poznat je po borbenim radničkim 
udruženjima. Predstavnici vlade su saopštili da 
neće tolerisati nasilje radničkih sindikata i najoštri- 
je su osudili ubistvo ističući da ,,u demokratiji 
nema mesta nasilju”, izuzev nasilja nad radnicima. 


Centar za liberterske studije predstavlja: 

Mlada Bosna, studija 
Veselina Masleše 


Jedino su znali s kim ne mogu. I to su glasno i jasno 
govorili. Nisu mogli i nisu hteli sa onima koji su se 
odvojili od naroda, kojemu se nažalost ni oni sami 
nisu umeli približiti, iako nisu bežali od njega. Misli- 
li su da rade za njega, makar i bez njega. I to je bilo 
najglavnije pitanje na koje nisu umeli naći odgovor. 

REPRESION 


ŠPANSKI SINDIKAT CNT POZIVA NA AKCIJE POVODOM 
NEDAVNOG HAPŠENJA NEKOLIKO „IDENTIFIKOVANIH" UČESNIKA 
ANTIKAPITALISTIČKIH PROTESTA U BARSELONI 1. MAJA. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 














